
Către,




BIROUL PERMANENT AL




CAMEREI DEPUTAȚILOR
 
Vă înaintăm, alăturat, RAPORTUL COMUN asupra Propunerii legislative pentru modificarea Legii nr. 393/2004 privind Statutul aleșilor locali, trimisă spre dezbatere în fond, Comisiei juridice, de disciplină şi imunităţi şi Comisiei pentru administraţie publică şi amenajarea teritoriului, cu  adresa  nr. Pl - x 7 din 18 februarie 2015, înregistrată cu nr.4c-11/187 din 19 februarie 2015, respectiv cu nr.4c-6/39 din 19 februarie 2015.
            În raport de obiectul şi conţinutul său, propunerea legislativă de lege face parte din categoria legilor organice.

VICEPREŞEDINTE,



 PREȘEDINTE,


           Ciprian Nicolae NICA



Marin ALMĂJANU

RAPORT COMUN
asupra propunerii legislative pentru modificarea Legii nr. 393/2004 privind Statutul aleșilor locali

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  şi Comisia pentru administraţie publică şi amenajarea teritoriului au fost sesizate spre dezbatere în fond, cu propunerea legislativă pentru modificarea Legii nr. 393/2004 privind Statutul aleșilor locali,  trimisă cu adresa nr.Pl.x7 din 18 februarie 2015,  înregistrată cu nr. 4c-11/187 din 19 februarie 2015, respectiv cu nr.4c-6/39 din 19 februarie 2015.
Potrivit prevederilor art. 75 din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este primă Cameră sesizată.
Consiliul Legislativ a avizat favorabil iniţiativa legislativă, conform avizului nr. 1065 din 29 septembrie  2015.
Guvernul României a transmis un punct de vedere cu nr. 81 din 22 ianuarie 2015, prin care nu susține adoptarea inițiativei legislative.

Propunerea legislativă supusă dezbaterii are ca obiect de reglementare modificarea Legii nr. 393/2004 privind Statutul aleșilor locali, cu modificările și completările ulterioare, în sensul includerii în rândul cazurilor de încetare a mandatului de ales local, a condamnării definitive la orice fel de pedeapsă, în cazul infracțiunilor de corupție sau de serviciu, pe lângă condamnarea definitivă la o pedeapsă privativă de libertate pentru orice infracțiune, prevăzută de reglementarea în vigoare.
În conformitate cu prevederile art.61 și art.63 din Regulamentul Camerei Deputaţilor, republicat, cu modificările şi completările ulterioare, membrii Comisiilor au examinat iniţiativa legislativă mai sus menţionată, expunerea de motive, avizul Consiliului Legislativ și punctul de vedere al Guvernului în şedinţe separate în data de 3 martie 2015.
Din numărul total de 26 de  membri ai Comisiei juridice, de disciplină şi imunităţi au participat la şedinţă 18 deputaţi.
Din numărul total de 23 de membri ai Comisiei pentru administrație publică și amenajarea teritoriului au participat la şedinţă  22 deputaţi.
Cu ocazia dezbaterilor s-a constatat că prin modificările preconizate, aleșilor locali care sunt condamnați definitiv pentru săvârșirea unei infracțiuni de corupție sau de serviciu sau care sunt condamnați pentru la o pedeapsă privativă de libertate le încetează de drept mandatul, creându-se, astfel, o disproporție juridică referitoare la infracțiunile și sancțiunile aferente acestora, care atrag încetarea de drept a mandatului aleșilor locali. S-a apreciat că reglementarea în vigoare ce vizează încetarea de drept a mandatului aleșilor locali ține cont de gravitatea faptelor penale săvârșite de aleșii locali, reflectată în pedeapsa dispusă de instanța judecătorească, respectiv pedeapsa privativă de libertate.

În urma dezbaterii, membrii Comisiilor au hotărât, cu majoritate de voturi (2 abțineri), respingerea  propunerii legislative pentru modificarea Legii nr. 393/2004 privind Statutul aleșilor locali.

În raport de obiectul şi conţinutul său, propunerea legislativă face parte din categoria legilor organice.
VICEPREŞEDINTE,



 PREȘEDINTE,


           Ciprian Nicolae NICA



Marin ALMĂJANU






SECRETAR,       



     SECRETAR,    
                       Gabriel ANDRONACHE


               Radu BABUȘ
Șef serviciu, Ciprian Bucur

Consilier parlamentar, Paul Şerban





Consilier parlamentar, Nicoleta Toma

